Diari Oficial de la Generalitat Valenciana


Sumari del DOGV 8253, del 13-03-2018 (2018/2551)

DECRET 2/2018, de 7 de març, del president de la Generalitat, pel qual es creen el Premi President i els Premis de la Generalitat Gaiates de Castelló 2018.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2018/03/07/2/dof/vci/html**

### Dades del document

Número de DOGV
:   8253

Data del DOGV
:   13-03-2018

Secció del DOGV
:   I. DISPOSICIONS GENERALS

Número del document
:   2018/2551


Data del document
:   07-03-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació

DECRET 2/2018, de 7 de març, del president de la Generalitat, pel qual es creen el Premi President i els Premis de la Generalitat Gaiates de Castelló 2018. [2018/2551]  
La recuperació de la imatge de la Comunitat Valenciana, a través de la promoció institucional de les seues tradicions i diversitat cultural, tan rica i variada, per tot arreu del territori propi, és una eina al mateix temps de vertebració territorial i de dinamització econòmica per les importants implicacions que comporta en sectors com el comerç o el turisme.   
La Generalitat està fortament compromesa a potenciar el patrimoni cultural valencià, posant en valor totes aquelles expressions de la cultura popular que es manifesten mitjançant les activitats de les entitats i associacions de la societat civil, a través dels principis de transparència i participació. No en va la música, l'art o el patrimoni cultural són aspectes tan definitoris de les festes valencianes com de la pròpia essència del poble valencià.  
Per açò, la potenciació de tots i cadascun dels aspectes que envolten la festa és tan necessari perquè, de forma coordinada, es mantinga viva la tradició i modernitat de la Comunitat Valenciana.  
Les gaiates de Castelló, amb motiu de la festivitat de la Magdalena, promouen l'estima general del patrimoni històric, cultural i artístic de la Comunitat Valenciana. Així les festes de la Magdalena són festes fundacionals, on la gent de Castelló demostra la fidelitat als seus orígens, rememorant aquell dia 8 de setembre de 1252, on Jaume I, el rei conqueridor, estant a Lleida, va donar la carta fundacional a Castelló.  
  
Les gaiates incentiven la participació de la societat, sent un element aglutinador als barris de la ciutat de Castelló de la Plana. També s'anomena gaiata cadascun dels 19 sectors o barris en què es divideix la ciutat de Castelló per a l'organització de la festa. Durant les festes, cada sector exhibeix, en una plaça del barri, la seua gaiata. En aquest sentit enforteixen la vertebració social en tant que les gaiates són associacions democràtiques obertes a tota la ciutadania sense cap tipus de limitació.   
  
Des de la Presidència de la Generalitat es desitja contribuir al major lluïment i consolidació de les tradicionals gaiates amb l'atorgament d'un premi a les comissions i associacions de gaiates més destacades en la ciutat de Castelló, així com a l'artista o artistes creadors de la gaiata guanyadora.  
És el Patronat Municipal de Festes de l'Ajuntament de Castelló de la Plana l'entitat que, en reconeixement al particular esforç de les comissions de les associacions de gaiates de Castelló de la Plana, atorga els respectius premis per a la construcció de les millors gaiates grans.  
  
La Presidència de la Generalitat, d'acord amb la seua voluntat de contribuir al major lluïment i consolidació d'aquest particular esforç desitja participar en aquest objectiu mitjançant l'atorgament del Premi President i Premis Generalitat per a les millors gaiates grans de la ciutat de Castelló, segons el saber i entendre de l'organisme decisori en l'entrega dels més alts guardons a les respectives comissions, associacions i artistes de les gaiates, en les quanties determinades en el present decret.  
  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen expressament atribuïdes a altres òrgans o institucions,  
  
  
DECRETE  
  
Article 1. Creació del Premi President de la Generalitat i Premis Generalitat Gaiates 2018  
Es creen el Premi President de la Generalitat i els Premis Generalitat corresponents a l'any 2018, que distingiran les millors gaiates grans de la ciutat de Castelló, així com l'artista de la gaiata guanyadora d'aquesta ciutat.  
  
Article 2. Modalitats de premis i aplicació pressupostària  
1. Premi President de la Generalitat a la gaiata guanyadora de la ciutat de Castelló, segons l'acord que adopte el Patronat Municipal de Festes de Castelló.   
2. Premi Generalitat a l'artista de la gaiata guanyadora de la ciutat de Castelló, segons l'acord que adopte el Patronat Municipal de Festes de Castelló.  
3. Premis Generalitat a cadascuna de les gaiates que obtinguen els 5 premis restants que atorga el Patronat Municipal de Festes de Castelló.  
  
La concessió dels premis anirà a càrrec de l'aplicació pressupostària 76.09.91.543.04, línia S0693000, amb un import total màxim de 15.000 - (quinze mil euros), del pressupost de la Generalitat per a l'exercici 2018.   
  
Article 3. Distribució dels premis  
1. Premi President Gaiates 2018 a la gaiata guanyadora de la ciutat de Castelló.  
La Presidència de la Generalitat atorgarà el Premi President Gaiates 2018, categoria Millor Gaiata de Castelló, a la comissió de la gaiata guanyadora del primer premi de la ciutat de Castelló segons l'acord que adopte a l'efecte el Patronat Municipal de Festes de Castelló.  
La corresponent gaiata guanyadora rebrà com a premi la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables.  
2. Premi Generalitat a l'artista de la gaiata guanyadora de la ciutat de Castelló segons l'acord que adopte a l'efecte el Patronat Municipal de Festes de Castelló.  
Qui ostente l'autoria artística del monument rebrà el Premi Generalitat, categoria Artista Gaiata Guanyadora, així com la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles previ acord d'aquestes.  
3. Premis Generalitat a les gaiates guanyadores que obtinguen els cinc premis restants que atorga el Patronat Municipal de Festes de Castelló.  
La Generalitat atorgarà el Premi Generalitat, categoria Gaiata premiada de la ciutat de Castelló, a aquelles comissions premiades pel Patronat Municipal de Festes de Castelló, excepte la que haja obtingut el primer premi.  
La corresponent comissió guanyadora rebrà com a premi la quantitat bruta de mil euros (1.000 ?), a la qual es practicaran els descomptes i retencions que li siguen aplicables.  
  
Article 4. Procediment de reconeixement dels premis  
La Direcció General d'Anàlisi, Polítiques Públiques i Coordinació requerirà el Patronat Municipal de Festes de Castelló perquè certifique les gaiates guanyadores de la ciutat de Castelló, en l'edició gaiates 2018, així com l'artista de la gaiata guanyadora en la ciutat de Castelló.  
  
Aquesta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.  
  
Article 5. Concessió dels premis  
En vista de la comunicació del Patronat Municipal de Festes de Castelló, la Direcció General d'Anàlisi, Polítiques Públiques i Coordinació emetrà resolució de concessió del Premi President i dels Premis Generalitat Gaiates 2018, en la qual s'identificaran les persones i entitats premiades amb cada un dels premis. La resolució es publicarà en el Diari Oficial de la Generalitat Valenciana. Aquesta publicació tindrà els efectes de notificació a les persones i entitats premiades.  
  
La resolució de concessió que posarà fi a la via administrativa podrà ser objecte de recurs potestativament en reposició o bé s'hi podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Article 6. Pagament  
Les entitats i persones premiades, en el termini que dispose la resolució d'atorgament dels premis, presentaran en el Registre General de la Presidència de la Generalitat, carrer En Bou 9-11, de València, o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques, el document d'acceptació del premi que s'adjunta a aquest decret com a annex, amb la següent documentació:  
a) Documentació identificativa de l'entitat premiada: CIF i estatuts  
  
b) Identificació de la persona que té la representació legal i acreditació de la dita representació (DNI, acta de nomenament, escriptures...)  
c) Model de domiciliació bancària, en el cas de no estar d'alta en el registre de proveïdors de la Generalitat.  
  
Una còpia del document susdit, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic area\_de\_qiitolqvmzzl@ugw.co.  
L'acceptació del premi comportarà l'autorització de les entitats premiades perquè la Direcció General d'Anàlisi, Polítiques Públiques i Coordinació obtinga directament dels òrgans administratius corresponents l'acreditació d'estar al corrent de les obligacions tributàries i amb la Seguretat Social, i en aquest cas, les entitats premiades no hauran d'aportar les corresponents certificacions. No obstant això, les entitats beneficiàries del premi podran denegar aquest consentiment assenyalant aquesta opció en el referit document. En aquest supòsit, haurà d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social expressius d'estar al corrent en el compliment de les obligacions fiscals i amb la Seguretat Social.  
  
Després dels tràmits administratius i pressupostaris de compliment obligatori, la Presidència de la Generalitat farà efectiu l'import dels premis objecte del present decret a favor dels seus respectius titulars en les quanties disposades en l'article 3.   
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 7 de març de 2018  
  
El president de la Generalitat,  
XIMO PUIG I FERRER


Còpia Permalink ELI